Snúrustaur úr járni í ónefndum garði hér í bæ brotnaði við jörð um hádegisbilið í einni vindhviðunni en annars hefur lítið frést af afleiðingum veðurofsans í firðinum . Rafmagn fór jú eitt andartak en hefur haldist inni eftir það . Í skeyti sem var að berast miðlinum frá Rarik segir orðrétt : „ Aðgerðum í Dalvík , Ólafsfirði og Siglufirði er lokið og er ekki von á frekara rafmagnsleysi vegna þessa . En ennþá er bilun í gangi á Svarfaðardal austur og unnið að viðhaldi á Svarfaðardal vestur . Nánari upplýsingar veitir Svæðisvakt RARIK Norðurlandi í síma 528 9690 og kort af svæðinu má sjá á www.rarik.is / rof . “ Nú er bara að sjá hvort eitthvað gerist kl. 17.00 , þegar rauða viðvörunin tekur gildi . Björgunarsveitin og aðrir eru í viðbragðsstöðu .